**KRITÉRIUM NA VYHODNOTENIE PONÚK,**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Ponuky sa vyhodnocujú na základe kritéria na vyhodnotenie ponúk**

**„Servisný poplatok (odplata) za zabezpečenie extradície, eskorty a deportácie za 1 osobu uvedená v EUR bez DPH“**

Komisia na vyhodnotenie ponúk prostredníctvom systému EKS automatizovaným spôsobom v súlade so zákonom vyhodnotí ponuky uchádzačov, ktoré neboli vylúčené, podľa kritéria na vyhodnotenie ponúk (ďalej len „kritérium“), určeného v oznámení o vyhlásení verejného obstarávania a na základe pravidiel jeho uplatnenia určených v tejto časti súťažných podkladoch.

**Kritérium na vyhodnotenie ponúk: Servisný poplatok (odplata) za zabezpečenie extradície, eskorty a deportácie za 1 osobu uvedená v EUR bez DPH.**

Jediným kritériom na vyhodnotenie ponúk je najnižšia navrhovaná hodnota za Servisný poplatok (odplata) za zabezpečenie extradície, eskorty a deportácie za 1 osobu uvedená v EUR bez DPH, uvedená v ponuke uchádzača podľa prílohy č. 3 týchto súťažných podkladov pre predmet zákazky. Servisný poplatok (odplata) za zabezpečenie extradície, eskorty a deportácie za 1 osobu uvedený v ponuke uchádzača podľa prílohy č. 3 týchto súťažných podkladov musia byť zaokrúhlený na dve desatinné miesta.

**Pravidlá na uplatnenie kritéria:**

Servisný poplatok (odplata) za zabezpečenie extradície, eskorty a deportácie za 1 osobu uvedená v EUR bez DPH:

Systém EKS automatizovane označí ponuku s najnižšou hodnotou za Servisný poplatok (odplata) za zabezpečenie extradície, eskorty a deportácie uvedená za 1 osobu v EUR bez DPH za prvú, ponuku s druhou najnižšou hodnotou za Servisný poplatok (odplata) za zabezpečenie extradície, eskorty a deportácie uvedená za 1 osobu v EUR bez DPH za druhú, ponuku s treťou najnižšou hodnotou za Servisný poplatok (odplata) za zabezpečenie extradície, eskorty a deportácie uvedená za 1 osobu v EUR bez DPH za tretiu, atď. Ponuku uchádzača, ktorú systém EKS automatizovane vyhodnotil podľa predmetného kritéria za prvú, t.j. úspešnú ponuku, odporučí komisia na vyhodnotenie ponúk verejnému obstarávateľovi prijať.

V prípade rovnakých návrhov na plnenie predmetného kritéria, t.j. rovnakého servisného poplatku (odplata) za zabezpečenie extradície, eskorty a deportácie za 1 osobu uvedená v EUR bez DPHviacerých uchádzačov bude rozhodovať o poradí ponúk, **vyšší počet poskytnutých služieb v rámci preukazovania splnenia podmienky účasti podľa § 34 ods.1 písm. a), t.j. uchádzač, ktorý preukáže, že zabezpečil vyšší počet leteniek/letov, v rámci ktorej sa uskutočnila extradícia, eskorta alebo deportácia, sa umiestni na lepšom mieste.**